REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADONAČELNIK

KLASA: 022-01/18-01/3

URBROJ:238/10-02-18-27

Ivanić-Grad, 30. svibnja 2018.

.

**GRADSKO VIJEĆE GRADA IVANIĆ-GRADA**

**n/r predsjednika Željka Pongraca**

**PREDMET: Prijedlog Odluke o prigovorima na prijedlog Programa raspolaganja poljoprivrednim zemljištem u vlasništvu Republike Hrvatske za Grad Ivanić-Grad**

Poštovani,

Temeljem članka 55. Statuta Grada Ivanić-Grada (Službeni glasnik Grada Ivanić-Grada broj 02/14 i 01/18), Gradonačelnik Grada Ivanić-Grada, utvrdio je prijedlog

**ODLUKE**

**o prigovorima na prijedlog Programa raspolaganja poljoprivrednim zemljištem u vlasništvu Republike Hrvatske za Grad Ivanić-Grad**

Predlaže se  predsjedniku Gradskoga vijeća  da prethodno navedeni prijedlog po potrebi dostavi nadležnom radnom tijelu Gradskog vijeća Grada Ivanić-Grada kako bi isto dalo svoje mišljenje odnosno iznijelo određeni prijedlog.

Za izvjestitelja na sjednici Gradskoga vijeća određuje se Tihana Vuković Počuč, privremena pročelnica Upravnog odjela za lokalnu samoupravu, pravne poslove i društvene djelatnosti.

S poštovanjem,

GRADONAČELNIK :

Javor Bojan Leš, dr. vet. med.

Temeljem 35. Zakona o lokalnoj i područnoj (regionalnoj) samoupravi (Narodne novine, broj 33/01, 60/01 – vjerodostojno tumačenje, 129/05, 109/07, 125/08, 36/09, 150/11, 144/12, 19/13 – pročišćeni tekst, 137/15 i 123/17), članka 29. st. 8. Zakona o poljoprivrednom zemljištu (Narodne novine, broj 20/2018) i temeljem članka 35. Statuta Grada Ivanić-Grada (Službeni glasnik, broj 02/14 i 01/18) Gradsko vijeće Grada Ivanić-Grada na svojoj . sjednici održanoj dana \_\_\_\_ 2018. godine, donijelo je sljedeću

**ODLUKU**

**o prigovorima na prijedlog Programa raspolaganja poljoprivrednim zemljištem u vlasništvu Republike Hrvatske za Grad Ivanić-Grad**

Članak 1.

Djelomično se prihvaćaju sljedeći prigovori i to:

1. prigovor Brcković Stjepana, predstavnika Zemljišne zajednice Dubrovčak Lijevi od 15.05.2018.
2. prigovor Marijane Baček od 10. svibnja 2018.
3. prigovor domaćih poljoprivrednih proizvođača OPG-ova Ivanić-Grada od 16.05.2018.
4. prigovor Nevena Ciganovića od 16.05.2018., i to tako da na stranici 1 Programa raspolaganja poljoprivrednim zemljištem u vlasništvu Republike Hrvatske za Grad Ivanić-Grad umjesto : „… MAKSIMALNA POVRŠINA ZA ZAKUP iznosi: 550,00 ha…“ ima stajati: „…MAKSIMALNA POVRŠINA ZA ZAKUP iznosi: **150,00 ha..“**

Članak 2.

Odbija se u cijelosti prigovor trgovačkog društva Širjan d.o.o. poduzeće za proizvodnju, preradu i trgovinu d.o.o. od 16.05.2018. kojim isti traži da se maksimalna površina za zakup poljoprivrednog zemljišta u vlasništvu Republike Hrvatske na području Grada Ivanić-Grada poveća na 1200 ha.

Članak 3.

Prima se na znanje prigovor – očitovanje Branka Špelića od 17.05.2018. i to:

1. očitovanje u odnosu na k.č.br. 1660 k.o. Širinec za koju ističe kako se ista ne može nalaziti u prijedlogu za raspolaganje poljoprivrednim zemljištem obzirom za istu posjeduje valjani ugovor o zakupu od 05.11.2015.

Obrazloženje: zbog mogućih raskida ugovora o zakupu, a kako bi se u navedenim slučajevima omogućilo Gradu Ivanić-Gradu daljnje raspolaganje s takvim nekretninama sve nekretnine za koje su zaključeni valjani ugovori o raspolaganju poljoprivrednim zemljištem na području Grada Ivanić-Grada unesene su u Program raspolaganja poljoprivrednim zemljištem u vlasništvu Republike Hrvatske za Grad Ivanić-Grad.

1. očitovanje u odnosu na k.č.br. 1658/1 k.o. Širinec za koju ističe kako za istu posjeduje valjani ugovor o zakupu od 05.11.2015., te predlaže promjenu programa raspolaganja poljoprivrednim zemljištem u vlasništvu Republike Hrvatske za Grad Ivanić-Grad na način da mu se za navedenu nekretninu omogući kupnja

Obrazloženje: predloženim Programom raspolaganja poljoprivrednim zemljištem u vlasništvu Republike Hrvatske za Grad Ivanić-Grad prodaja nije predviđena kao model raspolaganja poljoprivrednim zemljištem na području Grada Ivanić-Grada

1. očitovanje u odnosu na k.č.br. 1657 k.o. Širinec za koju ističe kako je ista navedena u Programu raspolaganja poljoprivrednim zemljištem u vlasništvu Republike Hrvatske za Grad Ivanić-Grad kao predviđena za zakup, a želi je kupiti uz navode kako je pred Agencijom za poljoprivredno zemljište pokrenut postupak za kupnju predmetne nekretnine

Obrazloženje: predloženim Programom raspolaganja poljoprivrednim zemljištem u vlasništvu Republike Hrvatske za Grad Ivanić-Grad prodaja nije predviđena kao model raspolaganja poljoprivrednim zemljištem na području Grada Ivanić-Grada. Također, čl. 98. stavkom 1. prijelaznih i završnih odredaba Zakona o poljoprivrednom zemljištu ( NN 20/2018 ) propisano je kako će se postupci prodaje koji su započeti prema odredbama Zakona o poljoprivrednom zemljištu ( NN 39/13 i 48/15 ) dovršiti prema odredbama toga zakona.

Članak 4.

Prima se na znanje zahtjev Brcković Stjepana od 08.05.2018. za uvrštenje pojma „ rezrvirano za povrat „ u program raspolaganja poljoprivrednim zemljištem na području Grada Ivanić-Grada.

Obrazloženje: Grad Ivanić-Grad u tijeku izrade predmetnog programa od Ureda državne uprave u Zagrebačkoj županiji zatražio je očitovanje o površinama predviđenima za povrat, a u odnosu na postupke koji su u tijeku pred istim uredom. Očitovanjem od 26.04.2018. Ured državne uprave u Zagrebačkoj županiji nije odredio površinu koju je potrebno osigurati za povrat, već je dostavio popis čestica za koje se pri tom uredu vodi postupak povrata na području Ispostave Ivanić-Grad. U navedenom popisu čestice za koje Stjepan Brcković predlaže rezerviranje površine za povrat nisu navedene kao nekretnine za koje je pred imenovanim Uredom podnesen zahtjev sukladno odredbama Zakona o naknadi za imovinu oduzetu za vrijeme jugoslavenske komunističke vladavine ( Narodne novine broj 92/96, 39/99, 92/99, 43/00, 131/00, 27/01, 34/01, 118/01, 80/02 i 82/02 ).

Čanak 5.

Ova Odluka stupa na snagu prvog dana od dana objave u Službenom glasniku Grada Ivanić-Grada.

REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADSKO VIJEĆE

KLASA: Predsjednik Gradskog vijeća:

URBROJ:

Ivanić-Grad, 2018. Željko Pongrac, pravnik kriminalist

|  |  |
| --- | --- |
| **PREDMET:** | Odluka o prigovorima na Programa raspolaganja poljoprivrednim zemljištem u vlasništvu Republike Hrvatske za Grad Ivanić-Grad |
| **PRAVNI TEMELJ:** | Na temelju članka 35. Zakona o lokalnoj i područnoj (regionalnoj) samoupravi (Narodne novine, broj 33/01, 60/01 – vjerodostojno tumačenje, 129/05, 109/07, 125/08, 36/09, 150/11, 144/12, 19/13 – pročišćeni tekst i 137/15, 123/17 ), članka 29. st. 8. Zakona o poljoprivrednom zemljištu (Narodne novine, broj 20/2018) članka 35. Statuta Grada Ivanić-Grada (Službeni glasnik, broj 02/14 i 01/18) |
| **STRUČNA OBRADA:** | Upravni odjel za lokalnu samoupravu, pravne poslove i društvene djelatnosti |
| **NADLEŽNOST ZA DONOŠENJE:** | Gradsko vijeće Grada Ivanić-Grada |

**OBRAZLOŽENJE:**

Dana 03.05.2018. Grad Ivanić-Grad izložio je na javni uvid prijedlog Programa raspolaganja poljoprivrednim zemljištem u vlasništvu Republike Hrvatske na području Grada Ivanić-Grada, te se uvid  u prijedlog Programa raspolaganja, s popratnom dokumentacijom, mogao od strane svih zainteresiranih sudionika izvršiti do 17. svibnja 2018. godine.

Temeljem čl. 29. st. 7. Zakona o poljoprivrednom zemljištu ( NN 20/18 ) zainteresirane osobe mogle su dati prigovore na Program raspolaganja poljoprivrednim zemljištem u vlasništvu Republike Hrvatske za Grad Ivanić-Grad do isteka roka javnog uvida. O navedenim prigovorima gradsko vijeće dužno je odlučiti u roku od 30 dana.

U otvorenom roku za prigovore pristiglo je 5 prigovora i to : prigovor Brcković Stjepana, predstavnika Zemljišne zajednice Dubrovčak Lijevi od 15.05.2018., prigovor Marijane Baček od 10. svibnja 2018., prigovor domaćih poljoprivrednih proizvođača OPG-ova Ivanić-Grada od 16.05.2018., prigovor Nevena Ciganovića od 16.05.2018. i prigovor Branka Špelića od 17.05.2018., te je o navedenima odlučeno kao u gore naznačenoj odluci.

Prigovor Marija Lackovića od 24.05.2018. nije bio predmet razmatranja obzirom je podnesen izvan zakonom propisanog roka.